    Báyìí ni iwin náà sọ, lẹ́yìn èyí mo wo ojú sánmọ̀ mo ra ọwọ́ sí òkè mo ke pe Ọlọrun ọba pé kí ó máṣe bínú sí mi pé mo fẹ́ ṣe oore fún iwin náà, kàkà bẹ́ẹ̀ kí ó kàá kún iṣẹ́ rere kan pàtàkì tí mo ṣe ni òde ayé, mo bá pe Ìgbéraga-ìbànújẹ́ kí ó súnmọ́ mi, lẹ́yìn tí ó ṣe bẹ́ẹ̀ mo wo ẹ̀wù náà bí ó ti ri, mo ríi, ó lẹ̀ mọ́ ọ lára típẹ́típẹ́, mo tilẹ̀ kọ́ ṣe bí ẹ̀wù náà lẹ̀ mọ́ ọ lára ni, ṣùgbọ́n kò rí bẹ́ẹ̀ irun ara iwin náà gùn púpọ̀ òun lo sì wé mọ ara ẹ̀wùi náà. Mo bá pe àwọn ènìyàn mi, mo ní kí olúkúlùkù mú abẹ nínú àpò rẹ̀ kí á gé ẹ̀wù náà wẹ́lẹwẹ̀lẹ kúrò lara iwin náà. Ìgbéraga-ìbànújẹ́ dùbúlẹ̀, bí ogójì ènìyàn bẹ̀rẹ̀ síi ṣiṣẹ́ sí ara ẹ̀wù rẹ tí a ge ẹ̀wù náà wẹ́lẹwẹ̀lẹ tí a fi bọ́ ọ kúrò lára rẹ̀ tán po.
    Bayii ni iwin naa so, leyin eyi mo wo oju sanmo mo ra owo si oke mo ke pe Olorun oba pe ki o mase binu si mi pe mo fe se oore fun iwin naa, kaka bee ki o kaa kun ise rere kan pataki ti mo se ni ode aye, mo ba pe Igberaga-ibanuje ki o sunmo mi, leyin ti o se bee mo wo ewu naa bi o ti ri, mo rii, o le mo o lara tipetipe, mo tile ko se bi ewu naa le mo o lara ni, sugbon ko ri bee irun ara iwin naa gun pupo oun lo si we mo ara ewui naa. Mo ba pe awon eniyan mi, mo ni ki olukuluku mu abe ninu apo re ki a ge ewu naa welewele kuro lara iwin naa. Igberaga-ibanuje dubule, bi ogoji eniyan bere sii sise si ara ewu re ti a ge ewu naa welewele ti a fi bo o kuro lara re tan po.